پارێزگای لۆری

پارێزگای لۆری () پارێزگایەکی (مارز)ی ئەرمینیایە. دەکەوێتە باکووری وڵاتەکە و ھاوسنوورە لەگەڵ گورجستان. ڤانادزۆر پایتەخت و گەورەترین شاری پارێزگاکەیە. شارۆچکە گرنگەکانی دیکە بریتین لە ستێپاناڤان، ئالاڤێردی و سپیتاک. بەرزترین خاڵی پارێزگاکە چیای ئاچکاسارە لە زنجیرە چیای جاواخێتی کە بەرزییەکەی ٣١٩٦ مەتر دەبێت. نزمترین خاڵ ٣٨٠ مەتر لە دۆڵی دێبێدە لە باکووری ڕۆژھەڵاتی پارێزگاکە.

بەپێی سەرژمێری فەرمی ساڵی ٢٠١١ ژمارەی دانیشتووانی لۆری ٢٣٥٥٣٧ کەسە (١١١٦٧٥ پیاو و ١٢٣٨٦٢ ژن) کە نزیکەی ٧٫٨٪ی تەواوی دانیشتووانی ئەرمینیا پێکدەھێنێت.Lori population, 2011 census ژمارەی دانیشتووانی شارەکان ١٣٧٧٨٤ کەسە (٥٨٫٥٪) و گوندنشینەکان ٩٧٧٥٣ کەسە (٤١٫٥٪).

 خەڵکی ڕەسەنی دیار 
 ھۆڤانێس تومانیان (١٨٦٩–١٩٢٣)، شاعیری سەرجەم ئەرمەنی.
 ئاڤێتیک سەحاکیان (١٨٦٣–١٩٣٣)، سیاسەتمەداری ئەرمەنی کۆماری یەکەمی ئەرمەنستان.
 ستێپان زۆریان (١٨٨٩–١٩٦٧)، نووسەری ئەرمەنی.
 سوورێن ئاغابابیان (١٩٢٢–١٩٨٦)، ڕەخنەگری ئەدەبی ئەرمەنی سۆڤیەت.

 سەرچاوەکان 

پۆل:پارێزگای لۆری
لۆری